Castelserás

**Castelserás** (*Castellseràs* en catalán) ye una villa y municipio d'a provincia de Teruel, situata en a comarca d'o Baixo Aragón. A suya población ye de 818 habitants (2004), en una superficie de 31,16&nbsp;km² con una densidat de 26,25 hab./km²

## Cheografía
Ye situato en o semontano d'as primeras sierras d'o Sistema Iberico, en a marguin dreita d'o río Guadalop, a mán d'on desemboca o río Mezquín.

Comprende o despoblato conoixito como *Castelserás Viejo* (en o sieglo XIII *[[Borgalmofada]]* u *Borgalmohada*), en a marguin ezquierda d'o río y auguas entalto.

### Mugas
O suyo termin municipal muga con Torrociella d'Alcanyiz, con un cantón d'o termin de La Codonyera, con La Torre de Viliella, con Calanda y con Alcanyiz.

## Toponimia
O nombre ye de dificil interpretación, pareixe d'orichen catalán, como dició Coromines. Coromines creye que l'orichen d'este toponimo representa o mesmo problema que l'orichen de toponimos catalanes pareixitos, y los relaciona con l'antroponimo chermanico *Särio* u *Sarhari*. No creye que bi haiga relación con o toponimo Castilserás de Ciudad Real, que él considera derivato d'o castellano *sera* que fa referencia a os transportes de mineral dende Almadén.

En Catalunya existen *[[Castellserà]]*, *Comen-seràs* y *[[Torre-serona]]*. Toz estos toponimos son de l'aria de proveniencia d'os catalans que repobloron as cuencas d'o río Matarranya y Guadalop.

Seguntes o latinista Agustín Ventura Conejero, Castelserás significaría *Castiello de SERANUS* y *SERANVS* ye un antroponimo que se testimonia en as inscripcions latinas de La Iglesuela. Castelserás se remontaría a un *Seranis* que indicaría pertenencia. El s'apoya que en Galicia bi ha muitos toponimos que acaban en -as con orichen en -anis, y que mientres que en Gúdar-Chabalambre bi hay un *Toranes* en l'Alto Palancia bi ha un *Toràs*:

**Seranis* > *Seranes* > *Serans* > *Serás*.
**Turanis* > *Toranes* > *Torans* > *Torás*.

A radiz *castel* pareixe catalana, y en muitos casos en ye, manimenos se troba mas que mas cuan en un compuesto ye atona, de la mesma manera que *[[pui (desambigación)|pui]]*; asinas *Castel* y *Pui* pareixen formas abreviatas de *Castiel(lo)* y *Pueyo*.

A hipotesi toponimica popular que relaciona l'orichen d'o toponimo con o recorrido de César por Espanya (explicandolo como *Castrum Caesar*, *Castrum Zeras*), no pareixe buena.

Ya en a Carta Puebla de Calanda veyemos escrito *Castelseràs*. En un texto de 1272 apareixe como *Castiel Sazas*:

En o fogache de 1405 ordenato en as Corz de Maella de 1404 s'escribiba *Castielseras*.

En un texto d'o sieglo XV de l*'archivo ducal de Frías*, relatibo a los Calatravos, fegura como *Castilserás*.

## Parla
Como en tot o Baixo Aragón en sentito amplo bi ha muitos aragonesismos. Se conserva o deminutivo aragonés -et, con a pronunciación é, sin t. Bi ha muitas palabras que rematan en -án, representando a perdida frecuent d'a -o final en l'aragonés medieval de tierra plana y en l'actual belsetán y chistabín. Existe muito adstrato catalán. O lexico de Castelserás se replegó en as anyadas 1990 y fue publicato en numero 5 d'a revista *[[Ruxiada (Revista)|Ruxiada]]*.

## Historia
En 1273, a Orden de Calatrava forachitó d'o lugar a la población musulmana que i viviba, ta establir l'actual Castelserás.

## Demografía

ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:914
TimeAxis   = orientation:vertical
ScaleMajor = unit:year increment:183 start:0

BarData=
  bar:1998 text:"1998" 
  bar:2000 text:"2000"
  bar:2002 text:"2002"
  bar:2004 text:"2004"
  bar:2006 text:"2006"
  bar:2008 text:"2008"
  bar:2010 text:"2010"
  bar:2012 text:"2012"
  bar:2014 text:"2014"
  bar:2016 text:"2016"
  bar:2018 text:"2018"
  bar:2020 text:"2020"

PlotData=
  width:15
  color:brightblue
  bar:1998 from:0 till:870
  bar:2000 from:0 till:858
  bar:2002 from:0 till:838
  bar:2004 from:0 till:818
  bar:2006 from:0 till:828
  bar:2008 from:0 till:839
  bar:2010 from:0 till:831
  bar:2012 from:0 till:834
  bar:2014 from:0 till:830
  bar:2016 from:0 till:827
  bar:2018 from:0 till:831
  bar:2020 from:0 till:800
 


## Administración
### Reparto de concellers




### Alcaldes

## Fiestas
* Sant Sabastián, 19 de chinero.
* Lunes de Pascua de Pentecosta.
Existe un baile tradicional con nombre catalán *el rodat*.

## Personaches naixitos de Castelserás
*Categoría principal:* Naixitos de Castelserás.
* Carmen Valero, atleta.

## Vinclos externos
*www.castelseras.com.
*Lexico de Castelserás.

## Referencias